|  |  |  |
| --- | --- | --- |
|  |  | ΣΧΟΛΗ ΕΚΠΑΙΔΕΥΣΗ |
|  |  | ΤΕΧΝΙΚΩΝ ΤΗΛΕΠΙΚΟΙΝΩΝΙΑΣ |
|  |  | 4ο ΕΠΙΤΕΛΙΚΟ ΓΡΑΦΕΙΟ |
|  |  | 28 Δεκ 21 |
| ΠΑΡΑΡΤΗΜΑ «Α» ΣΤΗ |  |  |
| Φ.800/153/4890/Σ.1825 |  |  |

**ΓΕΝΙΚΟΙ ΟΡΟΙ**

**ΑΠΕΥΘΕΙΑΣ ΑΝΑΘΕΣΕΙΣ ΜΕ ΕΓΓΡΑΦΕΣ ΣΦΡΑΓΙΣΜΕΝΕΣ ΠΡΟΣΦΟΡΕΣ ΓΙΑ ΤΗΝ ΠΡΟΜΗΘΕΙΑ**

**ΚΑΤΕΨΥΓΜΕΝΩΝ ΚΡΕΑΤΩΝ**

**Άρθρο 1**

**Αντικείμενο Προμήθειας**

1. Η παρούσα συγγραφή υποχρεώσεων αφορά στην ανάδειξη μειοδότη για την προμήθεια **κατεψυγμένων κρεάτων** για το ΣΥΣΣΙΤΙΟ της Σχολής. Η προμήθεια θα διενεργηθεί με απευθείας ανάθεση άρθρο 118 του Ν.4412/2016 , με κριτήριο κατακύρωσης την πλέον συμφέρουσα από οικονομικής άποψης προσφορά βάσει τιμής όπως προβλέπονται στα άρθρα 75, 79 και 80 του Ν.4412/2016, αφού η ΣΕΤΤΗΛ ελέγξει την καταλληλότητα των οικονομικών φορέων που δεν έχουν αποκλεισθεί σύμφωνα με τα άρθρα 73 και 74 του ιδίου Νόμου και με βάση τις τεχνικές προδιαγραφές του Κώδικα Τροφίμων και Ποτών.

2. Οι ποσότητες των συγκεκριμένων ειδών δεν δύναται να υπολογιστούν με ακρίβεια καθόσον εξαρτώνται από λόγους μη δυνάμενους να προβλεφθούν μελλοντικά όπως ζήτηση προϊόντων, επάνδρωση – ανάγκες Μονάδων κλπ. Η εκτιμώμενη σύμβαση – δαπάνη χωρίς Φ.Π.Α. θα ανέρχεται στο ποσό των **δέκα χιλιάδων ευρώ (10.000,00 €)** περίπου.

3. Τα παραπάνω υλικά να είναι Α΄ ποιότητας, κατάλληλα για τους σκοπούς που προορίζονται και να πληρούν τους όρους της 7ης Έκδοσης της Τεχνικής Περιγραφής Ειδών Κυλικείου ΓΕΣ/ΔΕΜ.

**Άρθρο 2**

**Κατάρτιση και Υποβολή Προσφορών**

1. Οι προσφορές υποβάλλονται ή αποστέλλονται Στρατόπεδο «ΤΧΗ (ΠΖ) ΚΑΡΑΧΑΛΙΟΥ ΧΡΗΣΤΟΥ» Έλληνος Στρατιώτη 1 τηλ 26210-25506/7 τηλ. (εσωτ.) 6140 Email: settil-1o-eg@army.gr από τους ενδιαφερομένους σύμφωνα με τα αναφερόμενα στο Ν.4412/16 άρθρα 29 και 93 στην Ελληνική γλώσσα, μέσα σε σφραγισμένο φάκελο σε δύο αντίγραφα και συμφώνα με τις διαδικασίες που περιγράφονται στα άρθρα 26 και 27 του Ν.4412/16.

2. Στο εξωτερικό μέρος του φακέλου κάθε προσφοράς πρέπει να αναγράφονται ευκρινώς :

α. Η λέξη «ΠΡΟΣΦΟΡΑ ή ΑΙΤΗΣΗ ΣΥΜΜΕΤΟΧΗΣ»

β. ΕΠΩΝΥΜΙΑ ΤΗΣ ΑΝΑΘΕΤΟΥΣΑΣ ΑΡΧΗΣ

γ. Ο ΤΙΤΛΟΣ ΤΗΣ ΣΥΜΒΑΣΗΣ

δ. Η ΚΑΤΑΛΗΚΤΙΚΗ ΗΜΕΡΟΜΗΝΙΑ

ε. ΤΑ ΣΤΟΙΧΕΙΑ ΤΟΥ ΑΠΟΣΤΟΛΕΑ

3. Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία σύμφωνα με το άρθρο 93 του Ν.4412/16 και ειδικότερα τα εξής :

α. Σε χωριστό σφραγισμένο φάκελο, μέσα στον κυρίως φάκελο, με την ένδειξη «ΔΙΚΑΙΟΛΟΓΗΤΙΚΑ», τοποθετούνται όλα τα ζητούμενα δικαιολογητικά και στοιχεία.

β. Τα ΟΙΚΟΝΟΜΙΚΑ ΣΤΟΙΧΕΙΑ, επί ποινή απορρίψεως, τοποθετούνται σε χωριστό σφραγισμένο φάκελο, ο οποίος τοποθετείται επίσης μέσα στον κύριο φάκελο, με την ένδειξη «ΟΙΚΟΝΟΜΙΚΗ ΠΡΟΣΦΟΡΑ».

4. Οι φάκελοι ΔΙΚΑΙΟΛΟΓΗΤΙΚΩΝ και ΟΙΚΟΝΟΜΙΚΗΣ προσφοράς θα φέρουν και τις ενδείξεις του κυρίως φακέλου.

5. Σε περίπτωση συνυποβολής με την προσφορά, στοιχείων και πληροφοριών, εμπιστευτικού χαρακτήρα, η γνωστοποίηση των οποίων, στους συνδιαγωνιζόμενους θα έθιγε τα έννομα συμφέροντα τους, τότε να σημειώνεται επ΄ αυτών η ένδειξη «πληροφορίες εμπιστευτικού χαρακτήρα». Σε αντίθετη περίπτωση δύνανται να λάβουν γνώση αυτών, οι λοιποί συμμετέχοντες. Η έννοια του εμπιστευτικού, αφορά στην προστασία του απορρήτου τεχνικών ή εμπορικών ζητημάτων.

6. Οι προσφορές δεν πρέπει να έχουν ξέσματα, σβησίματα, προσθήκες, διορθώσεις. Εάν υπάρχει στην προσφορά οποιαδήποτε διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, το δε αρμόδιο όργανο παραλαβής και αποσφράγισης των προσφορών πρέπει κατά τον έλεγχο να καθαρογράψει την τυχόν διόρθωση και να μονογράψει και σφραγίσει αυτή. Η προσφορά απορρίπτεται όταν υπάρχουν σ΄ αυτή διορθώσεις που την καθιστούν ασαφή, κατά την κρίση του οργάνου αξιολόγησης των προσφορών.

7. Στις έγγραφες προσφορές οι προμηθευτές αναγράφουν επί λέξει: «Λάβαμε γνώση των γενικών και ειδικών όρων συμφωνιών, τους οποίους αποδεχόμαστε πλήρως, όπως και των διατάξεων που διέπουν τους διαγωνισμούς για τις Ένοπλες Δυνάμεις».

8. Ο φάκελος των οικονομικών προσφορών ανοίγεται από την επιτροπή διενέργειας του διαγωνισμού χωριστά για τον καθένα και ΜΟΝΟ εφόσον είναι πλήρη τα δικαιολογητικά που πρέπει να περιέχει ο φάκελος δικαιολογητικών.

**9. H ελάχιστη προθεσμία παραλαβής προσφορών ανέρχεται σε δώδεκα (12) ημέρες από την ημερομηνία δημοσίευσης της προκήρυξης του διαγωνισμού όπως στο άρθρο 121 (παρ. 1γ) του Ν.4412/2016**

Άρθρο 3

## Διαδικασία Σύναψης Σύμβασης

1. Ο διαγωνισμός θα διεξαχθεί σε τρεις (3) Φάσεις, όπως παρακάτω:

α. 1η ΦΑΣΗ ΔΙΑΓΩΝΙΣΜΟΥ: Έλεγχος Δικαιολογητικών Συμμετοχής – Τεχνικής Προσφοράς.

β. 2η ΦΑΣΗ ΔΙΑΓΩΝΙΣΜΟΥ: Άνοιγμα - Αξιολόγηση Οικονομικών Προσφορών.

γ. 3η ΦΑΣΗ ΔΙΑΓΩΝΙΣΜΟΥ: Έλεγχος Δικαιολογητικών Μειοδότη – Κατακύρωση.

2. Όλοι οι περιεχόμενοι στην διακήρυξη όροι και απαιτήσεις είναι υποχρεωτικοί για τους προσφέροντες. Η μη τήρησή τους καθιστά απαράδεκτη μια προσφορά και την αποκλείει από οποιαδήποτε αξιολόγηση.

**Άρθρο 4**

**Αποσφράγιση – Κρίση Προσφορών**

1. Κατά την ημέρα και ώρα διεξαγωγής, η επιτροπή αποσφραγίζει κατά σειρά λήψης τους φακέλους σύμφωνα με το άρθρο 100 τουΝ.4412/16 και:

α. Εξετάζει την πληρότητα των δικαιολογητικών και αν υπάρχει οποιαδήποτε παράλειψη αυτών ή άλλου σχετικού εγγράφου κοινοποιεί στον ενδιαφερόμενο ότι η προσφορά του είναι εκτός όρων διαγωνισμού (Ε.Ο.Δ.) και καταχωρείται στο σχετικό πρακτικό.

β. Αποσφραγίζει τις οικονομικές προσφορές και στη συνέχεια παρουσία των προμηθευτών ή νομικών εκπροσώπων προβαίνει σε απλή ανάγνωση αυτών, καταχωρώντας τα αποτελέσματα στο σχετικό πρακτικό.

2. Προσφορά που δεν τηρεί τους όρους συμφωνιών θα απορριφθεί σύμφωνα με το άρθρο 91 του Ν4412/16. Οι προσφορές και τα έγγραφα που τις συνοδεύουν μονογράφονται από την επιτροπή, ενώ τα πιστοποιητικά μετά τον έλεγχο τους επιστρέφονται στους δικαιούχους.

3. Η επιτροπή κρίνει για την τυπική εγκυρότητα ή ακυρότητα κάθε προσφοράς, ανάλογα με τη σπουδαιότητα των τυχόν ανωμαλιών, αναγράφοντας τη γνώμη της στο σχετικό πρακτικό.

4. Προσφορές που περιέχουν, σύμφωνα με την κρίση της επιτροπής, επουσιώδεις παρεκκλίσεις από τους όρους συμφωνιών, θεωρούνται σύμφωνες με αυτούς.

**5. Εφόσον το υλικό δεν είναι διαιρετό και υπάρχουν ισότιμες προσφορές ή ισοδύναμες προσφορές με την ίδια ακριβώς τιμή, τελικός προμηθευτής επιλέγεται ο μειοδότης κατόπιν κλήρωσης μεταξύ των οικονομικών φορέων που υπέβαλαν ισότιμες προσφορές, σύμφωνα με το Άρθρο 90 του Ν.4412/16.**

6. Καμία ένσταση, για οποιαδήποτε αιτία δεν γίνεται δεκτή, αν δεν υποβληθεί εγγράφως στην επιτροπή. Για τις ενστάσεις κρίνει και αποφασίζει αιτιολογημένα και αμετάκλητα η επιτροπή, ενώ γίνεται σχετική μνεία στο πρακτικό ή στην εισηγητική έκθεσή της, χωρίς αναβολή ή διακοπή του συνοπτικού διαγωνισμού που διεξάγεται. Λοιπά όπως στο άρθρο 15 των Γενικών Όρων.

7. Μετά από τα παραπάνω, η επιτροπή, αξιολογεί τις προσφορές και προτείνει στη ΣΕΤΤΗΛ/4οΕΓ με εισηγητική έκθεση, την κατακύρωση ή μη του συνοπτικού διαγωνισμού.

**Άρθρο 5**

**Δικαιολογητικά Κατακύρωσης**

**Σύμφωνα με το Άρθρο 105 του Ν.4412/2016**

1. Ο Προμηθευτής με την κοινοποίηση της κατακύρωσης, εντός προθεσμίας **είκοσι (20) ημερών**, οφείλει να υποβάλει, σε σφραγισμένο φάκελο, τα εξής έγγραφα και δικαιολογητικά:

α. **Απόσπασμα ποινικού μητρώου** έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει, ότι δεν έχουν καταδικασθεί με αμετάκλητη δικαστική απόφαση, για κάποιο από τα αδικήματα της παρ. 1 του άρθρου 43 του π. δ/τος 60/2007, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής τους δραστηριότητας, εφόσον αυτό ορίζεται στη διακήρυξη ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.

β. **Πιστοποιητικό αρμόδιας δικαστικής ή διοικητικής αρχής, έκδοσης του τελευταίου εξαμήνου,** πριν από την κοινοποίησης της ως άνω έγγραφης ειδοποίησης, από το οποίο να προκύπτει ότι δεν τελούν σε πτώχευση και επίσης, ότι δεν τελούν σε διαδικασία κήρυξης πτώχευσης.

γ. **Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) και ως προς τις φορολογικές υποχρεώσεις τους.** Σε περίπτωση εγκατάστασής τους στην αλλοδαπή, τα δικαιολογητικά των παραπάνω περιπτώσεων (1) και (2) εκδίδονται με βάση την ισχύουσα νομοθεσίας της χώρας που είναι εγκατεστημένοι, από την οποία και εκδίδεται το σχετικό πιστοποιητικό.

δ. **Πιστοποιητικό του οικείου Επιμελητηρίου,** με το οποίο θα πιστοποιείται αφενός η εγγραφή τους σ’ αυτό και το ειδικό επάγγελμά τους, κατά την ημέρα διενέργειας του συνοπτικού διαγωνισμού και αφετέρου ότι εξακολουθούν να παραμένουν εγγεγραμμένοι μέχρι της επίδοσης της ως άνω έγγραφης ειδοποίησης. Για όσους ασκούν γεωργικό ή κτηνοτροφικό επάγγελμα, απαιτείται σχετική βεβαίωση άσκησης επαγγέλματος, από αρμόδια αρχή του Δημοσίου ή του οικείου ΟΤΑ.

ε. **Υπεύθυνη Δήλωση Ν.1599/86** με την οποία βεβαιώνει την ανεπιφύλακτη αποδοχή των γενικών και ειδικών όρων του διαγωνισμού, καθώς και τα είδη τους εκπληρώνουν τις προδιαγραφές του ΓΕΣ/ΔΕΜ (έκδοση 7η) επίσημα επικυρωμένη.

στ. **Άδεια λειτουργίας καταστήματος.**

ζ. **Βεβαίωση** για την ανάπτυξη συστήματος HACCP ή από τον ΕΦΕΤ ή τις συναρμόδιες αρχές της Νομαρχιακής Αυτοδιοίκησης.

η. **Άδεια Αυτοκινήτου μεταφοράς.** Τα χρησιμοποιούμενα μέσα μεταφοράς από τον προμηθευτή των προϊόντων πρέπει να είναι κατάλληλα και σύμφωνα με την **Ελληνική νομοθεσία.**

θ. **Υπεύθυνη Δήλωση(Ν.1599/86)** του προμηθευτή ότι δεν θα χρησιμοποιήσει σαν άμεσο ή έμμεσο αντιπρόσωπό του μόνιμο ή σε εφεδρεία Αξκό των τριών Κλάδων των Ενόπλων Δυνάμεων, εφ΄ όσον δεν έχει παρέλθει πενταετία από το χρόνο της αποστρατείας του, όπως προβλέπεται από την παρ 12 του άρθρου 66 του Ν.1400/73.

ι. **Υπεύθυνη Δήλωση(Ν.1599/86)** του προμηθευτή με την επωνυμία επιχείρησης και τα ακριβής στοιχειά του τραπεζικού λογαριασμού (ΙΒΑΝ GR).

ια. **Φωτοαντίγραφο** του τραπεζικού λογαριασμού (ΙΒΑΝ GR).

ιβ. Πιστοποιητικό από τη Διεύθυνση Προγραμματισμού και Συντονισμού της Επιθεώρησης Εργασίας Σχέσεων, από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του προμηθευτή, σε χρονικό διάστημα δύο (2) ετών, πριν από την ημερομηνία λήξης της προθεσμίας υποβολής προσφοράς ή αίτησης συμμετοχής, εφόσον η δαπάνη είναι άνω των 20.000 ευρώ (καθαρή αξία), παρ 2 του άρθρου 80 του Ν.4412/16.

ιγ. **Έντυπο Υπεύθυνης Δήλωσης (ΤΕΥΔ), σύμφωνα με το Άρθρο 79 Παρ.4 του Ν.4412/2016/Αρ.Αποφ.158/2016/ΕΑΑΔΗΣΥ(ΦΕΚ Β 3698).**

ιδ. Εάν σε κάποια χώρα βεβαιώνεται από οποιαδήποτε αρχή της ότι δεν εκδίδονται τα παραπάνω έγγραφα ή πιστοποιητικά, ή δεν καλύπτουν όλες τις ως άνω αναφερόμενες περιπτώσεις του παρόντος άρθρου, δύναται να αντικατασταθούν από υπεύθυνη δήλωση του προμηθευτή ενώπιον αρμόδιας δικαστικής ή διοικητικής αρχής ή συμβολαιογράφου της χώρας, στην οποία είναι εγκατεστημένος ο προμηθευτής.

2. Η υπηρεσία διατηρεί το δικαίωμα εφόσον κριθεί σκόπιμο, να ζητήσει οποιοδήποτε δικαιολογητικά, προκειμένου να διασφαλίσει την εγκυρότητα του διαγωνισμού.

3. Σε περίπτωση που ο προμηθευτής στον οποίο έγινε η κατακύρωση δεν προσκομίσει ένα ή περισσότερα από τα παραπάνω δικαιολογητικά η κατακύρωση γίνεται στον επόμενο προμηθευτή με την αμέσως χαμηλότερη τιμή και ούτω καθεξής. Αν κανένας από τους προμηθευτές δεν προσκομίσει ένα ή περισσότερα δικαιολογητικά τα οποία απαιτούνται ο διαγωνισμός ματαιώνεται.

4. Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό μέσα στην προθεσμία που ορίζεται στην ειδική πρόσκληση, κηρύσσεται έκπτωτος, και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομικής άποψης προσφορά. Αν κανένας από τους προσφέροντες δεν προσέλθει για υπογραφή του συμφωνητικού, η διαδικασία ανάθεσης ματαιώνεται, σύμφωνα με την περίπτωση δ της παραγράφου 2 του άρθρου 106 του Ν.4412/16.

**Άρθρο 6**

## Χρόνος Ισχύος Προσφορών

1. Το χρονικό διάστημα ισχύος της σύμβασης και τυχόν διάστημα παράτασης ισχύος αυτής.

2. Προσφορά που ορίζει χρόνο ισχύος μικρότερο του παραπάνω αναφερομένου, απορρίπτεται ως απαράδεκτη.

3. Η ισχύς της προσφοράς μπορεί να παρατείνεται εφόσον τούτο ζητηθεί από τη ΣΕΤΤΗΛ πριν από τη λήξη της, κατ' ανώτατο όριο για χρονικό διάστημα ίσο με το προβλεπόμενο από τη διακήρυξη. Μετά τη λήξη και του παραπάνω ανωτάτου ορίου χρόνου παράτασης ισχύος της προσφοράς, τα αποτελέσματα του διαγωνισμού υποχρεωτικά ματαιώνονται, εκτός εάν η ΣΕΤΤΗΛ κρίνει αιτιολογημένα ότι η συνέχιση του διαγωνισμού εξυπηρετεί το δημόσιο συμφέρον, οπότε οι συμμετέχοντες στον διαγωνισμό μπορούν να επιλέξουν, είτε να παρατείνουν την προσφορά τους εφόσον τους ζητηθεί πριν την πάροδο του ανωτέρω ανωτάτου ορίου παράταση της προσφοράς τους, είτε όχι. Στην τελευταία περίπτωση, η διαδικασία του διαγωνισμού συνεχίζεται με όσους παρέτειναν τις προσφορές τους.

4. Η ισχύς των προσφορών παρατείνεται αυτοδικαίως για όσο χρονικό διάστημα ενδεχομένως ανασταλεί η διαδικασία του διαγωνισμού ή εμποδιστεί η πρόοδος αυτού, συνεπεία άσκησης προδικαστικής προσφυγής ή ασφαλιστικών μέτρων κατά αποφάσεων της ΣΕΤΤΗΛ που αφορούν τον διαγωνισμό.

5. Η ανακοίνωση της κατακύρωσης του Διαγωνισμού στον προμηθευτή μπορεί να γίνει και μετά τη λήξη της ισχύος της Προσφοράς, τον δεσμεύει όμως μόνο εφόσον αυτός το αποδεχτεί.

6. Ο υποψήφιος Προμηθευτής δεν έχει δικαίωμα να αποσύρει την Προσφορά του ή μέρος της μετά την κατάθεσή της. Σε περίπτωση που η Προσφορά ή μέρος της αποσυρθεί, ο υποψήφιος Προμηθευτής υπόκειται σε κυρώσεις και ειδικότερα στην έκπτωση και απώλεια κάθε δικαιώματος για κατακύρωση.

**Άρθρο 7**

**Προσφερόμενες Τιμές**

1. Η προσφερόμενη τιμή πρέπει να προκύπτει με σαφήνεια από την οικονομική προσφορά.

2. Οι τιμές πρέπει να περιλαμβάνουν το σύνολο των επιβαρύνσεων (προβλεπόμενοι φόροι, δασμοί, ασφάλιστρα, μεταφορικά έξοδα, και άλλες σχετικές δαπάνες) **εκτός του ΦΠΑ.**

3. Αν για τη συγκεκριμένη προμήθεια η προσφορά έχει ασυνήθιστα χαμηλή τιμή, τηρούνται οι διαδικασίες των άρθρων 88 και 89 του Ν.4412/16.

4. Η Επιτροπή διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερομένων τιμών, οι δε προμηθευτές υποχρεούνται να παρέχουν αυτά εντός του χρόνου που θα καθορίζεται από την Επιτροπή.

5. Στις τιμές των προσφορών περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία.

**Άρθρο 8**

**Κρατήσεις – Έξοδα**

1. Που ισούται με ή υπερβαίνει τα χίλια (1000€) Ευρώ, διενεργούνται κρατήσεις συνολικού ποσοστού **4,23068%**, που αναλύονται ως εξής:

α. Υπέρ ΜΤΣ: 4,00%

β. Υπέρ Ε.Α.Α.ΔΗ.ΣΥ.: 0,07%

γ. Υπέρ Α.Ε.Π.Π.: 0,06%

δ. Υπέρ Χαρτοσήμου: 0,0839%

ε. Υπέρ ΟΓΑ/Χαρτοσήμου: 0,01678%

**ΣΥΝΟΛΟ: 4,23068%**

2. Πρόσθετα, παρακρατείται υπέρ Φόρου Εισοδήματος(ΦΕ) ποσοστό **4%** (προμήθειες) ή **8%** (υπηρεσίες), επί του καθαρού ποσού, σύμφωνα με τις ισχύουσες εκάστοτε διατάξεις.

**3. Για τα εφόδια που παραλαμβάνονται από τη Δχση ΚΨΜ, για μεταπώληση θα παρακρατείται 4% για τον αναλογούντα φόρο εισοδήματος (Ν. 2198/94) επί της καθαρής αξίας (δηλ. μείον ΦΠΑ).**

4. Οι προμηθευτές υποχρεούνται στην έκδοση τιμολογίου εξοφλημένου στο οποίο θα αναγράφονται τα πωλούμενα είδη λεπτομερώς κατά είδος, ποσότητα και τιμή.

**5. Επιπλέον ο προμηθευτής έχει την υποχρέωση ανά μήνα υποβολής αποδεικτικού φορολογικής ενημερότητας για «είσπραξη χρημάτων από φορείς Κεντρικής Δκσης» και ασφαλιστικής ενημερότητας.**

**Άρθρο 9**

**Αυξομείωση Ποσοτήτων**

1. Η Υπηρεσία τηρεί το δικαίωμα, να παραγγέλνει μέσω εντεταλμένων της οργάνων, τις αναγκαίουσες ποσότητες, με κάθε τρόπο, προφορικώς ή τηλεφωνικώς ή γραπτώς, έως και 24 ώρες πριν την αναμενόμενη παράδοση τους και να μεταβάλει ή να ακυρώνει αυτές έως και 12 ώρες πριν την αναμενόμενη παράδοση.

2. Η αυξομείωση της ποσότητας, δεν θα έχει καμία επίδραση στην τιμή του εφοδίου και στους υπόλοιπους όρους της προμήθειας.

**Άρθρο 10**

**Τρόπος Πληρωμής**

1. **Η πληρωμή του αναδόχου θα γίνεται από ΚΤΣ/ΔΥΒ με κατάθεση στον τραπεζικό λογαριασμό του μετά από έλεγχο της δαπάνης και εκκαθάριση του Τακτικού Χρηματικού Εντάλματος (ΤΧΕ) με την προσκόμιση των προβλεπόμενων δικαιολογητικών.**

2. **Για τα εφόδια που παραλαμβάνονται** **από τη Δχση ΚΨΜ, για μεταπώληση θα παρακρατείται 4% για τον αναλογούντα φόρο εισοδήματος (Ν. 2198/94) επί της καθαρής αξίας (δηλ. μείον ΦΠΑ). Ο τρόπος πληρωμής έγκειται στο Δχστή ΚΨΜ σύμφωνα με τη μηνιαία φορολογική ενημερότητα για «είσπραξη χρημάτων από φορείς της Κεντρικής Δκσης» που θα προσκομίζουν οι προμηθευτές.**

3. Προκαταβολή δεν θα δίνεται για κανένα λόγο.

4. Τα δελτία – τιμολόγια αποστολής, θα παραδίδονται οπωσδήποτε κατά την παραλαβή των προϊόντων, στον ΔΕΦ – Σιτιστή της Σχολής και στο Δχστη ΚΨΜ της Σχόλης.

**Άρθρο 11**

**Χρόνος Παράδοσης**

Όπως στους Ειδικούς Όρους του συνοπτικού Διαγωνισμού.

**Άρθρο 12**

**Ενστάσεις – Προσφυγές**

**1. Άσκηση Ενστάσεως κατά πράξεων που λαμβάνουν χώρα πριν τη σύναψη της σύμβασης:**

α. Στους ενδιαφερόμενους παρέχεται η δυνατότητα άσκησης ενστάσεως κατά των πράξεων ή παραλείψεων της Διοίκησης που αφορούν στη διαδικασία του συνοπτικού διαγωνισμού έως και το στάδιο της έκδοσης κατακυρωτικής απόφασης, σύμφωνα με τις διατάξεις του άρθρου 127 του Ν.4412/2016

β. Για δημόσιες συμβάσεις με εκτιμώμενη αξία κάτω των εξήντα χιλιάδων (60.000) ευρώ (χωρίς Φ.Π.Α.), σε περίπτωση ένστασης κατά πράξης της αναθέτουσας αρχής, η προθεσμία άσκησης της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της διακήρυξης ή της πρόσκλησης, η ένσταση υποβάλλεται μέχρι πέντε (5) ημέρες πριν την καταληκτική ημερομηνία υποβολής προσφορών.

γ. Η ένσταση υποβάλλεται ενώπιον της αναθέτουσας αρχής, η οποία αποφασίζει, σύμφωνα με τα οριζόμενα και στο άρθρο 221, εντός προθεσμίας δέκα (10) ημερών, μετά την άπρακτη πάροδο της οποίας τεκμαίρεται η απόρριψη της ένστασης.

δ. Για το παραδεκτό της άσκησης, απαιτείται (με την κατάθεση της ένστασης) η καταβολή παραβόλου υπέρ Δημοσίου ποσού ίσου με το ένα τοις εκατό (**1%**) επί της εκτιμώμενης αξίας της σύμβασης, ήτοι **(100,00€)** το οποίο επιστρέφεται με πράξη , αν η ένσταση γίνει δεκτή.

ε. Κατά τα λοιπά ισχύουν κατά περίπτωση τα αναφερόμενα στο Ν.3886/10.

**2. Διοικητικές προσφυγές κατά τη διαδικασία εκτέλεσης των συμβάσεων.**

Ο οικονομικός φορέας μπορεί κατά των αποφάσεων που επιβάλλουν σε βάρος του κυρώσεις δυνάμει των άρθρων 203, 206, 207, 213, 218 και 220 του Ν.4412/2016 να υποβάλει προσφυγή για λόγους νομιμότητας και ουσίας ενώπιον της ΣΕΤΤΗΛ, μέσα σε ανατρεπτική προθεσμία τριάντα **(30)** ημερών, από την ημερομηνία που έλαβε γνώση της σχετικής απόφασης. Επί της προσφυγής, αποφασίζει η ΣΕΤΤΗΛ, ύστερα από γνωμοδότηση της Επιτροπής Ενστάσεων – Προσφυγών της ΣΕΤΤΗΛ. Η εν λόγω απόφαση δεν επιδέχεται προσβολή με άλλη οποιασδήποτε φύσεως διοικητική προσφυγή.

**Άρθρο 13**

**Λοιποί Όροι**

1. Η παρούσα δημοσίευση, και οι συμβάσεις που θα καταρτισθούν με βάση αυτή θα διέπονται αποκλειστικά από το Ελληνικό Δίκαιο. Για κάθε διαφορά, διένεξη πάνω στους όρους της παρούσας δημοσίευσης και των συμβάσεων, ο Προμηθευτής υπάγεται στην αποκλειστική αρμοδιότητα των ελληνικών Δικαστηρίων.

2. Για θέματα που δεν ρυθμίζονται ρητώς από τη σύμβαση, λαμβάνονται υπ’ όψιν ο Ν.4235/14 («Διοικητικά μέτρα, διαδικασίες και κυρώσεις στην εφαρμογή της ενωσιακής και εθνικής νομοθεσίας στους τομείς των τροφίμων, των ζωοτροφών και της υγείας και προστασίας των ζώων και άλλες διατάξεις αρμοδιότητας του Υπουργείου Αγροτικής Ανάπτυξης και Τροφίμων»), ο Ν.4412/16 [«Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»], η Διακήρυξη, η Κατακύρωση, η Σύμβαση, εφαρμοζομένων συμπληρωματικώς των οικείων διατάξεων του Αστικού Κώδικα κατά την αριθμητική σειρά εμφάνισής των άρθρων – Παραρτημάτων από τα οποία αποτελούνται.

3. Για ό,τι δεν προβλέπεται στην παρούσα διακήρυξη, ισχύουν οι κείμενες διατάξεις των περί προμηθειών νόμων, προεδρικών διαταγμάτων και υπουργικών αποφάσεων, τις οποίες θεωρείται ότι γνωρίζουν οι συμμετέχοντες στο διαγωνισμό και δεν μπορούν να επικαλεστούν άγνοιά τους.

4. Εάν κατά τη διάρκεια εκτέλεσης της προμήθειας προκύπτουν αλλαγές στο χρονοδιάγραμμα ενεργειών, τότε οι αλλαγές αυτές θα υποβάλλονται ως εισηγήσεις στη ΣΕΤΤΗΛ η οποία και θα τις εγκρίνει κατά περίπτωση ή θα τις απορρίπτει.

5. Καθ’ όλη τη διάρκεια εκτέλεσης της προμήθειας, ο Προμηθευτής πρέπει να συνεργάζεται στενά με τη ΣΕΤΤΗΛ, υποχρεούται δε να λαμβάνει υπόψη του οποιεσδήποτε παρατηρήσεις της σχετικά με την εκτέλεση της προμήθειας.

6. Ο Προμηθευτής θα είναι πλήρως και αποκλειστικά υπεύθυνος για την τήρηση της ισχύουσας νομοθεσίας σε σχέση με οποιαδήποτε εργασία εκτελείται από τα στελέχη του που θα ασχοληθούν ή θα παράσχουν οποιεσδήποτε υπηρεσίες σε σχέση με την υπογραφείσα σύμβαση. Σε περίπτωση οποιασδήποτε παράβασης ή ζημίας που προκληθεί σε τρίτους υποχρεούται μόνος αυτός προς αποκατάστασή της.

7. Ο Προμηθευτής οφείλει να ενεργεί με επιμέλεια και φροντίδα, ώστε να εμποδίζει πράξεις ή παραλείψεις, που θα μπορούσαν να έχουν αποτέλεσμα αντίθετο με το συμφέρον της ΣΕΤΤΗΛ.

8. Επισημαίνεται ότι, όλα τα φύλλα των εγγράφων στοιχείων των οικονομικών και τεχνικών προσφορών, θα φέρουν **υποχρεωτικά συνεχή αρίθμηση** από το πρώτο μέχρι το τελευταίο. Για ευχερέστερη αναζήτηση των στοιχείων αυτών, οι προσφορές (οικονομικές – τεχνικές), να συνοδεύονται από ευρετήριο, στο οποίο θα αναγράφεται το περιεχόμενο του κάθε εγγράφου, με την αντίστοιχη αρίθμηση που φέρει κατά τα ανωτέρω. Έγγραφα τυχόν εμπιστευτικού χαρακτήρα να μνημονεύονται εμφανώς στο ευρετήριο για την καλύτερη διασφάλιση του απορρήτου τους.

9. Κανένας υποψήφιος προμηθευτής δεν μπορεί σε οποιαδήποτε περίπτωση να επικαλεστεί προφορικές απαντήσεις εκ μέρους της Στρατιωτικής Υπηρεσίας, σχετικά με τους όρους της προκήρυξης.

10. Κατά την εκτέλεση της σύμβασης ο ανάδοχος τηρεί τις υποχρεώσεις του στους τομείς του περιβαλλοντικού, κοινωνικού ασφαλιστικού- και εργατικού δικαίου του αστικού κώδικα.

**11. Η Υπηρεσία διατηρεί το δικαίωμα μονομερούς τερματισμού της σύμβασης πριν το πέρας της χρονικής περιόδου ολοκλήρωσης των συμβατικών υποχρεώσεων του αναδόχου, χωρίς περαιτέρω αποζημίωσης, σε περίπτωση που υπηρεσιακοί-επιχειρησιακοί λόγοι επιβάλουν την παύση της προμήθειας ή διαταχθεί από προϊστάμενη αρχή.**

|  |  |
| --- | --- |
|  | Τχης (ΦΤΧ) Τσιρονίκος Αναστάσιος |
| Ακριβές Αντίγραφο | Υποδιοικητής |
|  |  |
| Αλχίας (ΕΜ-ΕΥ) Μαλλιαρής Σίμων |  |
| Βοηθός 4ου ΕΓ |  |

ΠΡΟΣΘΗΚΗ «1» ΠΑΡΑΡΤΗΜΑ «Α

|  |  |
| --- | --- |
|  | Υπόδειγμα ΤΥΠΟΠΟΙΗΜΕΝΟ ΕΝΤΥΠΟ ΥΠΕΥΘΥΝΗΣ ΔΗΛΩΣΗΣ (TEΥΔ) |

|  |  |  |
| --- | --- | --- |
|  |  | ΣΧΟΛΗ ΕΚΠΑΙΔΕΥΣΗΣ |
|  |  | ΤΕΧΝΙΚΩΝ ΤΗΛΕΠΙΚΟΙΝΩΝΙΑΣ |
|  |  | 4ο ΕΠΙΤΕΛΙΚΟ ΓΡΑΦΕΙΟ |
|  |  | 28 Δεκ 21 |
| ΠΡΟΣΘΗΚΗ «1» ΣΤΟ ΠΑΡΑΡΤΗΜΑ «Α» ΣΤΗ | |  |
| Φ.800/153/4890/Σ.1825 | |  |

**ΤΥΠΟΠΟΙΗΜΕΝΟ ΕΝΤΥΠΟ ΥΠΕΥΘΥΝΗΣ ΔΗΛΩΣΗΣ (TEΥΔ)**

[**άρθρου 79 παρ. 4 ν. 4412/2016 (Α 147)]**

**για διαδικασίες σύναψης δημόσιας σύμβασης κάτω των ορίων των οδηγιών**

**Μέρος Ι: Πληροφορίες σχετικά με την αναθέτουσα αρχή/αναθέτοντα φορέα και τη διαδικασία ανάθεσης**

**Παροχή πληροφοριών δημοσίευσης σε εθνικό επίπεδο, με τις οποίες είναι δυνατή η αδιαμφισβήτητη ταυτοποίηση της διαδικασίας σύναψης δημόσιας σύμβασης:**

|  |
| --- |
| **Α: Ονομασία, διεύθυνση και στοιχεία επικοινωνίας της αναθέτουσας αρχής (αα)/ αναθέτοντα φορέα (αφ)**  - Ονομασία: [……]  - Κωδικός Αναθέτουσας Αρχής / Αναθέτοντα Φορέα ΚΗΜΔΗΣ : [.......]  - Ταχυδρομική διεύθυνση / Πόλη / Ταχ. Κωδικός: [……]  - Αρμόδιος για πληροφορίες: [……]  - Τηλέφωνο: [……]  - Ηλ. ταχυδρομείο: [……]  - Διεύθυνση στο Διαδίκτυο (διεύθυνση δικτυακού τόπου) (*εάν υπάρχει*): [……] |
| **Β: Πληροφορίες σχετικά με τη διαδικασία σύναψης σύμβασης**  - Τίτλος ή σύντομη περιγραφή της δημόσιας σύμβασης (συμπεριλαμβανομένου του σχετικού CPV): [……]  - Κωδικός στο ΚΗΜΔΗΣ: [……]  - Η σύμβαση αναφέρεται σε έργα, προμήθειες, ή υπηρεσίες : [……]  - Εφόσον υφίστανται, ένδειξη ύπαρξης σχετικών τμημάτων : [……]  - Αριθμός αναφοράς που αποδίδεται στον φάκελο από την αναθέτουσα αρχή (*εάν υπάρχει*): [……] |

ΟΛΕΣ ΟΙ ΥΠΟΛΟΙΠΕΣ ΠΛΗΡΟΦΟΡΙΕΣ ΣΕ ΚΑΘΕ ΕΝΟΤΗΤΑ ΤΟΥ ΤΕΥΔ ΘΑ ΠΡΕΠΕΙ ΝΑ ΣΥΜΠΛΗΡΩΘΟΥΝ ΑΠ

Ο ΤΟΝ ΟΙΚΟΝΟΜΙΚΟ ΦΟΡΕΑ

|  |  |
| --- | --- |
|  | Ανθστής(ΤΧ)Γιαννόπουλος Αθανάσιος |
| Ακριβές Αντίγραφο | Δντής 4ου ΕΓ |
| Αλχίας (ΕΜ – ΕΥ) Μάλλιαρης Σίμων |  |
| Βοηθός 4ου ΕΓ |  |